TOTS AMB L'ESPORTSA!\nTOTS AMB L'ESPORTSA! S'implanta el programa de valors de l'esport escolar de la Garrotxa\nCom que els valors són un dels objectius bàsics de l’esport escolar, i conscients que Educar és un repte de tots, l'Institut Municipal d'Educació i Joventut d'Olot, el Consorci d'Acció Social de la Garrotxa, l'Institut Municipal d'Esports i Lleure d'Olot i el Consell Esportiu de la Garrotxa sumen esforços per poder oferir plegats unes competicions esportives més educatives i modèliques per als nostres nens i nenes i el seu entorn.\nA la presentació d’aquest matí la regidora d’Esports, Mar Roca, ha explicat que “hem volgut donar a conèixer el programa coincidint amb la seva posada en marxa aquest cap de setmana i coincidint amb la celebració del Dia Internacional de les Ciutats Educadores”. El programa -que a més de l'APP que es pot descarregar tant des de l'App Store com de Google Play amb la paraula "Baixesport-Verdplay"- compta amb dos membres de Funtrack responsables de fer el seguiment i les oportunes correccions i aportacions de millora, durant els entrenaments i partits, tant a equips com a tècnics, públic i esportistes.\nEls partits continuen tenint puntuació, però des d'ara el marcador passa a poder valer fins a un màxim de 3 punts en cas de victòria, 2 si s'empata i 1 si es té un mal dia. Els 7 punts restants provenen de les puntuacions del tècnic (2), del tutor de joc / àrbitre (2), del tutor de grada o delegat (1), del públic (1) i dels punts verds (1) o targetes de reforç positiu que els tutors de joc o àrbitres mostrin durant el partit davant la bona conducta individual o col·lectiva dels participants, tal i com es pot veure en aquest vídeo explicatiu del programa.\nA l'aplicatiu, el public hi accedeix lliurement, mentre que la resta d'agents disposen d'un codi individual (tramès individualment) per garantir el bon ús del dispositiu, que permet objectivar una classificació per valors a partir de la puntuació emesa per les diferents parts d'un partit.\nA més, ja us avancem que els tres primers equips mini i premini al final de la lliga seran obsequiats amb xecs de material esportiu i els conjunts que sumin més punts verds seran reconeguts en la Gala de Valors dels Jocs Emporion d'aquest curs.\nAprofitem, l’ocasió per animar a les famílies a participar activament en el projecte i eliminar definitivament de l’esport actituds i comportaments deseducatius per a la nostra mainada i per a tothom.\nI recordeu, si jugueu bé i jugueu sa... a Olot i a la Garrotxa, jugueu Esportsà!


Caiguda històrica del PP i el PSOE a causa de l’auge dels nous partits | Espanya | EL PAÍS Catalunya\nCaiguda històrica del PP i el PSOE a causa de l’auge dels nous partits\nCiutadans consolida el seu primer lloc, amb un 29,1% dels vots. La segona posició és per a Units Podem, amb el 19,8%\nMadrid 13 MAI 2018 - 20:53\tCEST\nCapgirament històric en les preferències polítiques dels ciutadans. Els dos partits que han governat Espanya des del 1982 travessen el pitjor moment dels últims 35 anys i, per primera vegada, es veuen superats per Ciutadans i Podem. Segons el baròmetre del mes de maig elaborat per Metroscopia per a EL PAÍS, la formació liderada per Albert Rivera continuaria sent amb gran diferència el partit amb més suport si avui se celebressin eleccions generals, amb el 29,1% dels vots. En segona posició hi hauria Units Podem, amb el 19,8%. El PP baixaria fins al 19,5% i el PSOE quedaria últim amb el 19%.\nEls resultats de l’enquesta de Metroscopia, realitzada entre el 7 i el 9 de maig, ho deixen clar i perllonguen un altre mes la tendència dibuixada des de la tardor passada: els vells partits baixen, els nous creixen. El tradicional bipartidisme de la democràcia espanyola feia anys que estava en crisi a causa de la irrupció de dues noves forces, Ciutadans i Podem, però el que ara es detecta és una nova fase d’aquesta convulsió: el PP i el PSOE s’estan convertint en simples actors secundaris de l’escena política. Si la tendència es manté en els propers mesos, el desastre a les eleccions pot ser històric.\nCiutadans continua sent el partit preferit en aquests moments pels espanyols. Amb el 29,1% dels vots, la formació dirigida per Rivera aconsegueix la seva millor dada en una enquesta, es manté al capdavant per cinquè mes consecutiu i amplia la distància respecte el seu immediat perseguidor fins als 9,3 punts. Amb aquests resultats, Ciutadans podria superar de sobres els 110 escons al Congrés i estar en disposició de formar Govern.\nLa gran novetat del baròmetre és que la coalició Units Podem passa a ocupar la segona posició, amb el 19,8% dels suports i una pujada d’1,5 punts en l’últim mes. Aquesta dada confirma la tendència a l’alça dels de Pablo Iglesias, probablement com a conseqüència de moments de més agitació al carrer. No obstant això, Podem i les seves confluències segueixen estant per sota del 21,1% aconseguit a les eleccions del 2016.\nEl sorpasso d’Units Podem es deu a la seva pujada, però també a la caiguda en picat que registren durant els últims temps el PP i el PSOE. El partit que lidera Mariano Rajoy es deixa nou dècimes més aquest mes i se situa en el 19,5%. I una cosa semblant li passa al PSOE, que es queda en quarta posició amb el 19%. Si es confirmen aquestes dades en unes eleccions, serien els pitjors resultats de la història per a tots dos partits.\nLa prova més evident que alguna cosa s’està movent en el panorama polític espanyol és que la suma de Ciutadans i Units Podem supera amb claredat la de PP i PSOE i s’apropa ja al 50% de l’electorat. Els dos primers arriben al 48,9%, mentre que els altres dos es queden en el 38,5%. Fa amb prou feines dos anys, en les eleccions de juny del 2016, la situació era inversa: 34,2% enfront del 55,7%.\nTotes les dades del baròmetre de Metroscopia posen de manifest que s’està produint un transvasament progressiu de vots del PP a Ciutadans, però no està passant el mateix entre les formacions d’esquerra. De fet, només el 3% dels votants de Pedro Sánchez fa dos anys es passarien ara a Podem. On són llavors els votants que perd el PSOE? Excepte un 10% que s’ha passat a Ciutadans, la gran majoria estan desmobilitzats i en l’abstenció, que si les eleccions fossin avui pujaria cinc punts, fins al 35%.\nPrecisament la diferència entre Units Podem i el PSOE es deu al fet que el primer és capaç de retenir més bé els seus votants. Així, dels espanyols que van optar per la formació d’Iglesias fa dos anys s’hi manté fidel el 58%, enfront del 49% que registra el PSOE. I una cosa semblant passa en el camp de la dreta: Ciutadans reté el 70% dels seus electors, mentre que el PP amb prou feines el 42%.\nNo obstant això, excepte el domini al capdavant del partit de Rivera, que sembla bastant sòlid de moment, s’ha de veure com evolucionen la resta en els propers mesos, ja que a Units Podem, PP i PSOE amb prou feines els separen vuit dècimes i això és pràcticament un empat si es té en compte que el marge d’error de l’enquesta és del 2,1%.\nUNA MAJORIA D’ESPANYOLS PREFEREIX QUE HI HAGI ELECCIONS\nEl baròmetre de maig de Metroscopia per a EL PAÍS pregunta als ciutadans si creuen que l’oposició hauria de forçar la convocatòria anticipada d’eleccions, s’entén que presentant una moció de censura contra Mariano Rajoy. I la resposta és afirmativa, però no amb excessiva contundència. El 55% dels espanyols considera que seria millor que hi hagués comicis al més aviat possible, però un 40% opina el contrari. Com era d’esperar, els electors d’Units Podem i del PSOE són majoritàriament partidaris que conclogui ja el mandat de Rajoy. Així ho pensen el 76% dels que donen suport a Pablo Iglesias i el 70% dels que ho fan a Pedro Sánchez.\nEl partit en què s’aprecia més divisió respecte a la possibilitat que hi hagi noves eleccions és Ciutadans. De fet, un 50% del seu electorat és contrari a aquesta idea, mentre que el 48% sí que hi dona suport. I en el PP el rebuig a les eleccions anticipades arriba al 68%.\nCom ja s’apreciava en baròmetres anteriors, la sensació general que tenen els espanyols és que el temps de Rajoy s’ha acabat. Així ho creu el 86%, inclòs el 63% de l’electorat del mateix PP.


Web oficial del Villarreal CF - Pel bon camí\nMoi Gómez destaca el treball de l'equip i la il·lusió de tots els companys per finalitzar el campionat de la millor forma\nEl migcampista del Villarreal Moi Gómez ha comparegut davant els mitjans oficials per a analitzar l'actualitat del Submarí, que aquesta setmana ja treballa de manera conjunta als ordes de Javi Calleja. El futbolista alacantí ha reconegut que l'equip està amb ganes que comence la competició: “Tenim molta il·lusió per començar a jugar. Ja estem analitzant al Celta, que serà un partit difícil. Sabem quin és l'objectiu i hem de donar un plus”.\nD'altra banda, el ‘23’ groc ha subratllat el bon nivell físic de tot l'equip, que porta quasi un mes entrenant: “Físicament ens trobem molt bé. Ja estem fent partits entre nosaltres i les sensacions són molt positives. És important que continuem sent el mateix equip. Ens hem cuidat molt durant el confinament. Aquestes últimes setmanes també ens han ajudat per a analitzar el que fem bé i adonar-nos d'on podem millorar”.\nQuant a objectius, Moi Gómez aposta per ser exigents i ambiciosos en el tram final de la temporada: “Hem d'arribar preparats al primer partit. Sabem que l'exigència serà màxima. Tenim una plantilla molt completa i tots ens sentim importants dins de l'equip. Sabem que hi ha nivell suficient per a lluitar pels llocs europeus”.


COVID-19. Coneix les condicions per obrir el teu negoci en la fase 3 - SA CONSULTING\nCom ja sabeu, comença la darrera fase de la desescalada que ens ha de portar a la nova normalitat a finals del mes de juny.\nSi vols conèixer quines són les noves condicions que ha de complir el teu negoci per a l’obertura, a SA Consulting t’expliquem que has de tenir en compte abans d’obrir.\nEs pot circular per la regió sanitària de residència amb llibertat sense cap limitació d’horari.\nEs manté la possibilitat de desplaçar-se a altres regions sanitàries per motius sanitaris, laborals, professionals o empresarials, de retorn al lloc de residència familiar, assistència i cura de persones grans, dependents o amb discapacitat o per força major.\nCapacitat del 50%. Si hi ha diverses plantes, a cada planta ha d’haver-hi el mateix aforament. S’ha de garantir una distància mínima de 2 metres entre clients. Si no es pot garantir, només pot haver-hi un client dins del local.\nHorari d’atenció prioritari per a majors de 65 anys\nEstabliment de sistemes de recollida a l’establiment de productes comprats per telèfon o internet i de repartiment a domicili preferent per a determinats col·lectius.\nNeteja i desinfecció dues vegades al dia de les instal·lacions.\nNeteja i desinfecció diària dels uniformes i roba de feina.\nRevisió diària del funcionament de sanitaris, aixetes i poms de portes dels lavabos.\nGarantir una ventilació adequada.\nMarcar al terra la distància de seguretat de dos metres.\nMesures de prevenció de riscos per al personal.\nPosar a disposició dels clients gels hidroalcohòlics a l’entrada dels locals.\nNo hi haurà productes de prova.\nPoden obrir sempre amb les següents condicions:\nLimitació de capacitat al 40% de les zones comunes.\nLimitació de capacitat al 50% als establiments comercials.\nNo es pot romandre a les zones comunes fora del desplaçament entre els comerços del centre o parc.\nReobren les zones recreatives: ludoteques, zones infantils o àrees de descans.\nCal seguir les mesures d’higiene dels comerços minoristes.\nEls lavabos familiars i sales de lactància no es restringeixen a una única família i caldrà netejar-los i desinfectar-los després de cada us.\nEl personal de seguretat ha de vetllar que es respecti la distància interpersonal mínima de 2 metres.\nS’utilitzaran tanques o sistemes de senyalització per controlar els accessos i si n’hi ha més d’un han d’estar diferenciats per a l’entrada i la sortida.\nEs desinfectaran els punts de contacte habituals.\nEs posarà a disposició del públic gel hidroalcohòlic.\nEs fomentarà el pagament per mitjans electrònics.\nEls mercats a l’aire lliure o de venda no sedentària poden obrir amb el 50% dels llocs habituals amb limitació d’afluència de clients per garantir la distància social de 2 metres.\nLa decisió de la reobertura dels mercats a l’aire lliure o de venda ambulant a la via pública és competència de cada ajuntament. Consulta el teu ajuntament per saber si es reprèn aquest servei.\nEls ajuntaments poden augmentar la superfície o els dies per als mercats.\nEs prioritzen els comerciants que venen productes alimentaris i de primera necessitat.\nReobren els locals d’hostaleria i restauració (bars, restaurants…) per al consum en local amb les següents condicions:\nLa capacitat màxima és del 50%.\nEl consum a l’interior del localnomés es pot fer assegut a taula o agrupacions de taules i preferentment amb reserva prèvia.\nNo està permès l’autoservei a la barra per part del client.\nEs permet encarregar menjar i beure per emportar al propi establiment.\nPoden obrir un 75% de les taulesrespecte a l’any anterior.\nL’ocupació màxima és de 10 personesper taula o agrupació de taules.\nPel que fa al lliure servei: Es permet posar a lliure disposició dels clients amb pantalla de protecció, amb plats individuals o monodosi.\nDiscoteques i bars nocturns\nEs permet la reobertura amb una capacitat màxim d’un terç.\nA les terrasses a l’aire lliure es mantenen les mateixes condicions que a la resta d’establiments:\nPoden obrir un 75% de les taules respecte a l’any anterior.\nL’ocupació màxima és de 10 persones per taula o agrupació de taules.\nLa pista de ball o similar queda limitada per a taules però no per al seu ús habitual.\nPoden obrir els d’hotels i establiments turístics .\nTambé es permet la reobertura de les zones comunes d’hotels i allotjaments turístics amb una capacitat màxima del 50% del total.\nCal determinar l’aforament dels espais comuns, les zones on es pot fer esdeveniment i les condicions més segures per fer-los.\nEls llocs tancats per fer esdeveniments, activitats d’animació o gimnasos s’han de ventilar 2 hores abans de l’ús.\nLes activitats d’animació o classes grupals s’han de fer amb un aforament màxim de 20 persones amb la distància mínima de seguretat entre persones i entre els assistents i l’animador o entrenador. Si no es pot mantenir la distància, cal utilitzar mascaretes.\nSom conscients de la situació que estem vivint, per això a SA Consulting volem estar al teu costat per ajudar-te en el teu negoci. Si necessites resoldre cap dubte al respecte, pots posar-te en contacte amb el nostre equip de professionals. Estarem encantats d’atendre’t!


Quedat Girona - Tractament facial o corporal amb microneedling\nEl microneedling (dermapen) és una teràpia no invasiva d'inducció de col·lagen que s'ha posicionat ja com una de les tècniques antiedat més efectives. Amb ella s'aconsegueix que el productes penetrin d'una manera més efectiva en les capes més profundes de la pell. A més activa de manera natural la formació de col·lagen.\nBeneficis del tractament facial:\nElimina signes d'hiperpigmentació com taques solars.\nRedueix visiblement les arrugues i ulleres.\nAconsegueix eliminar cicatrius d'acné i petites ferides.\nAporta lluminositat a les pells opaques.\nAporta una hidratació profunda.\nBeneficis del tractament corporal:\nEstimula el col·làgen.\nMIllora lesions cutanies.\nNo perdis l'oportunitat d'aconseguir un cutis radiant i un cos 10 durant tot l'any!!\n1 Tractament de microneedling de 60 minuts.\nPreu Original: 120€..............Preu Quedat: 39,95€\n3 Tractaments de microneedling de 60 minuts cadascun.\nPreu Original: 360€..............Preu Quedat: 85€\nHorari del negoci; de dimarts a divendres de 9 a 19 hores.\nTractament facial o corporal amb microneedling\n1 Tractament de microneedling\n3 Tractaments de microneedling\n360 € 85 €\t76%\tDescompte


La Noia de la biblioteca - Núria Pradas - Llibres - Novel·la\nLa Noia de la Biblioteca es subtitula La novel·la sobre la creació de la biblioteca de Catalunya, es tracta de la narració del fets històrics de la construcció de la biblioteca nacional i, enmig d’aquest procés, s’hi insereix una història que ficciona la vida d’una de les bibliotecàries que en va formar part. Tot plegat ambientat en la Barcelona de les convulsions socials, la violència encara com record de la setmana tràgica i també els moviments reivindicatius dels treballadors.\nEn el llibre hi podem trobar com una doble vida de la ciutat, mentre per una banda senyoregen les barricades, les lluites obreres i el córrer de la pólvora va paral·lela a la repressió de la policia i la patronal, per altra banda hi ha un corrent de fons amb voluntat de renovació cultural i social. Dues de les persones que encarnen aquesta segona cara de la ciutat hi són presents, per una banda Enric Prat de la Riba i la seva voluntat planificadora del país i en el cas de la novel·la la biblioteca de Catalunya i la figura de Francesca Bonnemaison que va treballar i esforçar-se per aixecar el nivell cultural de la dona i treballar perquè sortissin les primeres dones amb una formació que possibilités el treball cultural.\nLes valoracions de La Noia de la Biblioteca\nNúvol, 7 d’octubre de 2014\nL’escriptora Núria Pradas publica La Noia de la biblioteca, una novel·la ambientada en els convulsos anys de la Barcelona de principis del segle XX en què l’olor de pólvora de la lluita anarquista es barrejava amb els aires de renovació propagats per personatges ben coneguts per la història contemporània del nostre país, com Francesca Bonnemaison o Enric Prat de la Riba.\nL’illa dels llibres, 12 de novembre de 2014\nLlegir en cas d’incendi, 9 de gener de 2015\nA ‘La noia de la biblioteca’, Núria Pradas mostra les revoltes de la Barcelona de començaments del segle XX.\nQuadern de mots, 13 de gener de 2015\nEn una Barcelona marcada per les convulsions socials i els moviments reivindicatius, Núria Solé, una noia de classe obrera destinada a treballar a les fàbriques tèxtils, lluitarà per complir els seus somnis. Mentre la seva germana Conxa mantindrà un rol actiu en la lluita contra les injustícies laborals, ella aconseguirà una plaça per formar-se a l’Institut de Cultura de la dona per acabar treballant d’auxiliar a la Biblioteca Nacional de Catalunya, que obria les seves portes al públic l’any 1914.


Es recupera (per fi) el mercat de treball? | Raül Ramos | Professor d'economia del grup AQR-IREA (UB) | Gran angular | L'Econòmic\nEs recupera (per fi) el mercat de treball? Es recupera (per fi) el mercat de treball? Es recupera (per fi) el mercat de treball? Es recupera (per fi) el mercat de treball? + Es recupera (per fi) el mercat de treball? E-mail\nProfessor d'economia del grup AQR-IREA (UB) - 13 desembre 2014 2.00 h\nEs recupera (per fi) el mercat de treball?\nEs recupera (per fi) el mercat de treball? Es recupera (per fi) el mercat de treball? Es recupera (per fi) el mercat de treball? Es recupera (per fi) el mercat de treball? Es recupera (per fi) el mercat de treball? E-mail\nLes últimes dades de l'Enquesta de Població Activa (EPA) corresponents al tercer trimestre de l'any mostraven una clara reducció de l'atur respecte al mateix període de l'any anterior. Concretament, la taxa d'atur va passar del 25,65% durant el tercer trimestre del 2013 al 23,67% el tercer trimestre del 2014. A Catalunya, la reducció va ser del 22,55% al 19,10%\nDurant les últimes setmanes s'aprecia un cert optimisme sobre l'evolució recent del mercat de treball i sobre l'economia espanyola en el seu conjunt. Està justificada aquesta “eufòria” del govern espanyol? Les últimes dades de l'Enquesta de Població Activa (EPA) corresponents al tercer trimestre de l'any mostraven una clara reducció de l'atur respecte al mateix període de l'any anterior. Concretament, la taxa d'atur va passar del 25,65% durant el tercer trimestre del 2013 al 23,67% el tercer trimestre del 2014. A Catalunya, la reducció va ser del 22,55% al 19,10%. Tenint en compte l'alta estacionalitat de les principals magnituds del nostre mercat de treball queda el dubte, però, de si quan el 22 de gener del 2015 es conegui la dada corresponent al quart trimestre de l'any es confirmarà la tendència positiva o si, al contrari, aquests signes de recuperació s'esvairan.\nA banda de la informació de l'Enquesta de Població Activa que, sense cap tipus de dubte és la font més adequada per analitzar el ritme del mercat de treball, hi ha altres indicadors que es coneixen amb més antelació i que, un cop corregit l'efecte de l'estacionalitat, ens permeten analitzar l'evolució d'atur i ocupació a curt termini. Per exemple, tot i les seves deficiències, les dades sobre el nombre de contractacions i sobre el nombre de desocupats registrats es disposen amb periodicitat mensual i de manera pràcticament immediata.\nAl gràfic s'hi mostra l'evolució de la taxa de variació interanual del component tendència-cicle de contractació i d'atur al conjunt de l'Estat. Tal com es pot observar, aquestes dades ens mostren un clar punt d'inflexió en l'evolució de l'ocupació i de l'atur des de la meitat del 2013 fins a l'actualitat, tot i que les dades més recents no confirmarien que es tracti d'una recuperació tan sòlida com afirma el govern espanyol. De fet, hi ha molts dubtes sobre la qualitat de l'ocupació que es crea o sobre quins col·lectius s'estan beneficiant del possible canvi de tendència i quins no (vegeu el requadre), però a banda d'aquestes consideracions també és important comprovar que les estadístiques oficials no estan responent a la necessitat que sovint tenim a la nostra societat de disposar d'informació a temps real.\nAquesta necessitat no és nova i en l'era de les dades massives ja s'hi han proposat diverses alternatives. El terme nowcasting és una contracció de les paraules angleses now and forecasting (signifiquen ara i predicció). Podem trobar el seu origen a la meteorologia quan, a partir d'informació a temps real, s'actualitzen els resultats obtinguts a partir de models meteorològics de mitjan i llarg termini per tal d'oferir prediccions de molt curt termini, bàsicament per les hores següents. El seu ús, però, cada vegada s'està estenent més a diversos àmbits de l'economia, com ara el mercat de treball. L'objectiu del nowcasting en aquest context és intentar conèixer quin és l'estat de la variable que s'analitza a temps real, és a dir, no es tracta de predir-ne l'evolució futura sinó “senzillament” saber en quin punt ens trobem.\nDues condicions clau.\nLa dificultat consisteix a trobar indicadors que compleixin dues condicions bàsiques: primer, que es pugui disposar de la informació a temps real i, segon, que estigui relacionada amb la variable que volem analitzar. És important destacar que es busca “correlació” i no “causalitat”, és a dir, no es pretén entendre millor el funcionament de la realitat que ens envolta sinó saber senzillament quina n'és l'evolució. En aquest context, els investigadors i les investigadores han centrat l'atenció en la informació generada en l'àmbit de les xarxes socials com ara les cerques de determinats termes al Google o determinades piulades al Twitter. Institucions tan importants com el Banc Central Europeu han organitzat jornades per compartir els avenços acadèmics en aquest tema. S'imaginen poder disposar d'un índex setmanal d'atur o contractació basat en la informació recollida a les xarxes socials? Aquesta opció ja és tècnicament possible i, de fet, ja hi ha empreses privades que ofereixen aquest tipus de productes (consulteu, per exemple, www.nowcasting.com).\nFacin una prova: entrin a www.google.es/trends, cerquin paro limitant l'anàlisi a l'Estat espanyol i mirin el gràfic que els mostra l'aplicació. Per desgràcia, em temo que les dades de l'EPA del quart trimestre del 2014 no seran tan bones com s'espera.\nEls més grans de 45 anys: un col·lectiu oblidat\nSegons l'Estadística de Fluxos de la Població Activa elaborada per l'INE, en el tercer trimestre del 2014 hi havia 17,5 milions d'ocupats a l'Estat Espanyol. D'aquests, 1,3 milions no treballava al trimestre anterior. Entre els desocupats que van aconseguir una feina entre juliol i setembre, menys d'una tercera part corresponia a persones de més de 45 anys que, representen, en canvi, més de la meitat dels aturats.\nL'econòmic 13-12-2014, Pàgina 23


La Bohème - Opéra de Paris - En directe\nEstrena 12 Desembre de 2017\n"Qui sóc? Sóc poeta. A què em dedico? Escric. I, com viu? ¡Viu! "- Rodolfo, Acte I\nNingú va descriure millor als mig famolencs i lluitadors artistes parisencs de mitjans del segle XIX que l'escriptor Henri Murger en Scènes de la Vie de Bohème.\nNo obstant això, aquests artistes bohemis estan disposats a cremar un manuscrit per mantenir-se calents; en una època de triomfant materialisme burgès, somien amb una altra existència. En base a aquestes escenes de la vida bohèmia, Puccini ens ofereix una commovedora història d'amor i algunes de les més belles músiques de la història de l'òpera, explicant la història del poeta Rodolfo i la fràgil Mimí.\nLa posada en escena d'aquesta nova producció ha estat confiada a Claus Guth, qui situa el drama en un futur desproveït d'esperança, on l'amor i l'art es converteixen en l'únic mitjà de transcendència.\nEl director d'orquestra Gustavo Dudamel (actualment director artístic i musical de l'Orquestra Filharmònica de Los Angeles) lidera un repartiment fantàstic, incloent a Sonya Yoncheva, Aida Garifullina, Atalla Ayan, Alessio Arduini i Artur Ruciński.\nRepartiment: Sonia Yoncheva, Aida Garifullina


BEA – Supervisió intel·ligent pel manteniment predictiu de bogis\nPàgina inicial/Materials Metàl·lics i Ceràmics, Projectes Nacionals, Simulació, Sostenibilitat/BEA\nSistema de supervisió intel·ligent per al manteniment predictiu dels elements crítics de bogis basat en el processament de les emissions acústiques.\nEl projecte BEA ha desenvolupat eines per a la detecció, la localització i el diagnòstic de fissures en estat incipient dels components crítics de bogis, com ara els eixos i la banda de rodolament de les rodes, i també per a la predicció de l’evolució de la fractura un cop s’ha detectat.\nEls bogis, estructures rodants sobre les quals descansen els vagons de ferrocarrils i locomotores actuals, consten d’una plataforma de dos o tres eixos i les rodes corresponents, unides al vehicle mitjançant un pivot vertical.\nEl projecte BEA ha ajudat a millorar la seguretat dels ferrocarrils, gràcies a un nou procés de monitoratge i supervisió de l’estat del bogi.\nEn el projecte, liderat per Ferrocarrils de la Generalitat de Catalunya, hi han participat les empreses d’enginyeria Draco Systems i WorldSensing, el grup MCIA de la Universitat Politècnica de Catalunya i Eurecat.\nEurecat ha col·laborat en el projecte mitjançant la Unitat de Modelització i Simulació, identificant les zones crítiques de trencament i determinant els requisits de captació acústica, la Unitat de Materials Metàl·lics i Ceràmics, caracteritzant els modes de fallada del material, i la Unitat de Sostenibilitat, sensoritzant i correlacionant l’estat de degradació amb els perfils acústics obtinguts\nBEA – Sistema de supervisió intel·ligent pel manteniment predictiu de bogis basat en emissió acústica


Les 50 millors pel·lícules gais de la història\n'Brokeback Mountain' encapçala la llista que ha realitzat la revista britànica 'Total Film'\nARA Barcelona 17/09/2012 20:49\n260x366 'Brokeback mountain' 'Brokeback mountain'\nLa revista anglesa 'Total Film' ha publicat una llista amb els 50 títols més importants del cinema gai. La llista inclou títols tan coneguts com 'Les aventures de Priscilla', de Stephanne Elliott, 'Déus i monstres', de Bill Condon i, liderant la classificació, 'Brokeback Mountain', d'Ang Lee, una història d'amor entre dos 'cowboys'  que protagonitzen Heath Ledger i Jake Gyllenhaal.\nNaturalment no falten cintes com 'Joc de llàgrimes', de Neil Jordan, i 'La meva preciosa bugaderia', de Stephen Frears, o 'Criatures celestials', de Peter Jackson, així com les oscaritzades 'Monster' i 'Boys Don't Cry', que van reportar a Hillary Swank i Charlize Theron els respectius premis de l'Acadèmia a la millor actriu principal. També es van endur l'Oscar Tom Hanks i Sean Penn per, respectivament, 'Filadèlfia', de Jonathan Demme, i 'Milk', de Gus van Sant, que també està present a la llista amb 'El meu Idaho privat'.\nTambé hi ha títols de culte com la recent i encara inèdita 'Weekend', d'Andrew Haigh –en una sorprenent quarta posició–, així com l'explícita 'Shortbus', de John Cameron Mitchell, o el 'mumblecore' 'El amigo de tu hermana', que es pot veure a la cartellera.\nCriden l'atenció algunes absències: no hi ha pel·lícules de Pedro Almodóvar ni de Rainer W. Fassbinder o Kenneth Anger. ¿No són prou bones per a Total Film? ¿Potser no són suficientment gais? La polèmica està servida.\nAquestes són les 10 primeres pel·lícules de la llista:\n1. 'Brokeback Mountain', d'Ang Lee\n2. 'La meva preciosa bugaderia', de Stephen Frears\n3. 'Criatures celestials', de Peter Jackson\n4. 'Weekend', d'Andrew Haigh\n5. 'Un home solter', de Tom Ford\n6. 'Llaços ardents', d'Andy i Larry Wachowski\n7. 'Milk', de Gus van Sant\n8. 'Boys Don't Cry', de Kimberly Pierce\n9. 'Monster', de Patty Jenkins\n10. 'Filadèlfia', de Jonathan Demme


La primera anyada de l'enòleg Carles Muray a Oller del Mas fa una clara aposta pel Picapoll Negre | Cupatges\nRedacció | 13/03/2019 a les 10:28h\nArxivat a: Vins, Oller del Mas, Carles Muray, Picapoll Negre\nCarles Muray, l'enòleg, i Frank Margenat, el propietari.\nEl Petit Bernat i el Bernat Oller de l’anyada 2018 són els vins que han sortit aquesta setmana al mercat a través dels distribuïdors oficials del celler bagenc. Els primers productes de l’anyada 2018 a la venda són el Petit Bernat blanc i Bernat Oller blanc i rosat.\nLa novetat d'aquesta primera anyada gira entorn el Picapoll Negre. Per primera vegada, el Petit Bernat incorpora també aquesta varietat tan singular del Bages. Carles Muray, com ja va comentar en una entrevista a cupatges.cat el passat febrer, “m’agraden molt els vins amb poca intervenció. Els que estan ben fets expressen molt bé la puresa de l’elaborador i de la varietat. Crec que és el futur de l’enologia”.\nAquesta és la primera anyada de Carles Muray -enòleg de 28 anys- a Oller del Mas; “Des del primer dia que vaig entrar a l’Oller del Mas vaig quedar emocionat per la filosofia i la història que es vol transmetre en cada producte”, assegura Muray.\nEl clima mediterrani continental de la zona juntament amb la pluviometria lleugerament més elevada del 2018 ha propiciat una maduració òptima de les diferents varietats de raïm cultivades a la finca. Malvasia, macabeu o varietats més petites com cabernet franc i sumoll han estat algunes de les beneficiades per aquest augment de les pluges.\n“En general, l’estil de l’Oller del Mas és molt interessant ja que poder vinificar el 100% del raïm propi et dóna molt valor en els vins”, afirma Muray. Els propers productes que sortiran al mercat seran el Petit Bernat negre de l’anyada 2018 i el Bernat Oller negre del 2017. Una altra de les pròximes novetats d’Oller del Mas serà la inauguració d’un nou celler d’elaboració. “Amb el nou celler podrem ser capaços de definir amb major detall la característica de cada finca”, avança Muray. El nou projecte inclou també sales de tast i una àmplia botiga on es comercialitzaran tot tipus de productes vinculats al món del vi i la gastronomia.


Camps i Cotino neguen haver ofert favors als familiars de l'accident del metro per evitar demandes\nRedacció 16/05/2016 - 10.22 Actualitzat 14/09/2020 - 09.33\nL'expresident de la Generalitat Valenciana Francisco Camps ha dit que no va encarregar "a ningú cap cosa estranya" després de l'accident del metro de València de l'any 2006, en què van morir 43 persones i 47 més van resultar ferides. En la seva compareixença al Parlament Valencià, l'expresident ha afirmat que l'objectiu era "està al costat de les famílies i aclarir el que va passar."\nCamps ha defensat l'actuació de l'exconseller d'Agricultura de llavors, Juan Cotino, quan "es va oferir" a parlar amb els familiars de les víctimes: "Tenia l'experiència d'haver estat amb persones que ho van passar malament després de passar tragèdies de tota mena, des del terrorisme a accidents, i va donar un pas endavant. Va voler col·laborar en aquells moments", encara que no formés part de la comissió del govern que s'encarregava d'aquell accident.\nRecordem que alguns familiars de les víctimes van explicar que l'exconseller -que va ser també Director General de la Policia i Delegat del Govern a la Comunitat Valenciana- es va presentar a casa d'alguns per oferir-los feina i ajudes perquè no es presentessin en la causa judicial.\nCotino: "No vaig fer cap promesa"\nAbans de Camps ha declarat l'exconseller d'Agricultura i expresident de les Corts valencianes Juan Cotino, que també ha negat haver fet cap promesa a les famílies de l'accident i que els va visitar a títol personal, sense oferir res.\nL'extitular d'Agricultura de la Generalitat Valenciana ha explicat que va visitar més de 35 famílies sense cap encàrrec oficial: "M'enviava el senyor Camps a fer això? No. Jo ho vaig fer i després vaig informar a la comissió del que estava fent. Ningú em va dir: 'Què t'ha dit aquest o que t'ha dit l'altre', perquè no era la meva funció. Jo el que vaig fer ho vaig fer en consciència, però tothom sap que jo no vaig oferir res a ningú a canvi de res". També ha negat que hi hagués manipulació informativa de l'accident.\nPer cert que a la seva arribada a les Corts valencianes, Juan Cotino ha anunciat que recorrerà la interlocutòria "d'un jutge de porta giratòria" que l'acusa de "no se sap quantes coses" per les contractacions amb motiu de la visita del papa a València al 2.006, dins del "cas Gürtel". El jutge De la Mata el processa juntament amb 23 persones més per haver comès almenys vuit delictes en la contractació de pantalles i megafonia.\nLa primera compareixença ha estat la de l'exvicepresident del govern valencià d'aquell any Víctor Campos, que ha volgut "elogiar i reconèixer públicament" la feina que va fer llavors Cotino amb els familiars de les víctimes de l'accident. Segons ell, l'exconseller va fer "una feina molt bona, amb molta entrega i molt de treball."\nAquesta comissió d'investigació del Parlament valencià es va posar en marxa el 15 de gener, amb l'acord de socialistes i Compromís. La primera comissió que es va formar va durar nou dies i el dictamen final el va aprovar en solitari el PP, que considerava que l'accident no havia estat previsible ni evitable i que el Consell no hi tenia cap responsabilitat política.\nAquesta tarda compareixeran altres càrrecs, com l'exconseller de Transport i un secretari judicial.\nComissió per l'accident de metro a València el 2006\nDeclaracions Juan Cotino


SIU019 - Processos Cognitius\nCE62 - Conéixer els processos cognitius naturals que la neurociència ha descobert.\nCE63 - Definir quins processos cognitius naturals poden ser implementats en processos cognitius artificials i com.\nCE64 - Conéixer alguns processos cognitius artificials per a la construcció automàtica de models del món. Conéixer el límit de la ciència en este punt. Ser capaços de plantejar i resoldre noves formes de construir models del món.\nCE65 - Conéixer alguns processos cognitius artificials d'acció: predicció, voluntat i navegació. Saber plantejar i resoldre nous algoritmes cognitius de navegació que incorporen noves habilitats cognitives per als robots.\nCE66 - Conéixer alguns processos cognitius artificials d'interacció: intel·ligència emocional, aprenentatge cognitiu. Saber plantejar i resoldre nous processos cognitius d'acció. Conéixer el límit de la ciència en els processos cognitius artificials: el desenvolupament de la consciència artificial.\nC6- Processament intel·ligent de la informació\nAnalitzar i sintetitzar treballs realitzats sobre processos cognitius artificials, així com ser capaç de criticar-los i comparar-los.\nConèixer els últims avanços en temes d'investigació relacionats en els processos cognitius i la informàtica.\nDemostrar la comprensió dels processos cognitius naturals explicats en l'assignatura\nDescriure processos cognitius naturals implementats i reconèixer processos cognitius naturals que es puguen implementar.\nDesenvolupar i defensar un treball d'investigació menut en una de les àrees estudiades.


SFxI: David Fernández: «Dignitat o excepció»\nI sí. Som enmig d’unes eleccions il·legítimes, sota una mena de guerra sorda i sòrdida i –recorrent a Bismarck– després d’una cacera repressiva embogida i inacabada, arrencada amb el segrest –d’Estat– de Jordi Cuixart i Jordi Sánchez. La mentida reial regna i, via 155, l’excepció persecutòria governa. Momentàniament. Però el 155, tots els tracks ho diuen, ja ha perdut les eleccions, malgrat la Violència d’Estat contra l’1-O hagi estat decretada Secret D’Estat per la sinistra Raó d’Estat. Conte breu revisitat de Monterosso: cuando el viernes 22 de diciembre Rajoy despertó, el dinosaurio continuaba allí.\nQuan Soraya –in vino veritas– es vanta de forma roïna d’haver liquidat i escapçat l’independentisme, liquida Montesquieu, executa la separació de poders i escapça, despullant-la, la mentida. Sura la veritat crua inquisitorial. I sí i també: cap fiscalia de l’odi –«cap fiscal de confiança», que diria la de la Camarga– investigarà qui reclama, instiga i ordena la liquidació de l’adversari polític, perquè estan del tot entestats en liquidar-lo també. Però en la dialèctica dura entre urnes i excepció si sura una dada clara. Objectivable. Neta. Sense urnes i via cops d’Estat –els cops policials, els cops jurídics, els cops mediàtics a glops de postveritat–, Soraya es pot ventar de ser la tirànica virreina del 155. Quan, en canvi, en aquest país es posen urnes allà on comença la democràcia –als municipis– passa el que passa. Que de 944 alcaldies, Ciutadans no en té ni una i el PP només en té 2 –i una, recent i trànsfuga. El PP governa exactament el 0’02% de la gent d’aquest país. Algun empirisme d’arrel i moltes resistències juntes i transversals tenen alguna cosa a veure. El país real va per baix, no en les editorials d’‘El País’. Però diguem-ho així, va: si no fos pel 155, el PP a Catalunya governaria –municipalment parlant– sobre 1.564 persones. El descrèdit d’Albiol fa nits que és autodescrèdit.\nDe todas las historias de la Historia, com recorda sempre l’estimat i imprescindible Julià de Jòdar, citant Gil de Biedma, la más triste es sin duda la de España porque siempre acaba mal. I allò que ens juguem tragina, més que mai, entre passat i futur. Ho desvetlla el fons retro d’armari, del museu de les infàmies, que s’han tret de la xistera, per dir-nos que l’únic futur que ens planifiquen és el passat. El passi de models mascles és de traca: hi treuen a passejar Manuel Valls –sí, el de les 50.000 milions de retallades antisocials que quan li calia, es lepenitzava–, Mario Vargas Llosa –literatura a banda, un corsari de les elits globals, amb off shore als Papers de Panamà i un classista que sempre ha perbocat contra les esquerres de l’Amèrica Llatina– o Borrell, icònica porta giratòria del capitalisme dels maiguets assegut als sofàs de luxe d’Abengoa. Ahir encara van treure del mostrari Eduardo Serra –l’OTAN en versió espanyola i la cara més sinistre, també giratòria, de la criminal industria militar espanyola– i Josep Piquè, que mai he pogut deslligar de la contaminació criminal de l’Ebre via Ercros. Corprenedor, el panorama de la oferta garratiba i esperavera. I sí, tenim memòria. I sí; sovint és un problema tenir-ne. Perquè obliga a la dignitat. No com a opció, sinó com a necessitat. Per no tornar, pel túnel del temps, al sot del passat on ens volen capficar.\nUltrademoscòpicament, abans del 21D, el 155 ja és derrotat. És a dir, l’evident evidència que es governa contra la voluntat democràtica de la majoria social catalana. No calia cap enquesta per esbrinar-ho. Ara, però, ens cal saber en quines condicions continuarà, el 22D, la lluita. I com més vots contra l’excepció que ens imposen, no cal dir que estarem en millors condicions. Perquè ens volen fer empassar l’oli de ricí del règim del 78 sense cap mirament. Tancar per dalt el que volem obrir per baix. Assegurar 40 anys més d’impunitat. Empresonar totes els possibles que hem fet néixer en el darrer cicle polític –les àvies no es peguen, les escoles no es toquen, els hospitals no es tanquen, volem acollir, els bombers seran sempre nostres, tens un CDR ben a prop de casa– i que ens recorden que república és, sobretot, la construcció d’espais polítics no despòtics –on el poder sempre arrasa– i la democratització pendent del país. Perquè en el dilema entre règim o república, suren tots els debats d’un món esberlat entre la por i l’esperança i l’antagonia sobre si el futur serà un lloc millor o pitjor.\nI és clar, poder no despòtic és que la vicepresidenta d’un govern no escupi que venen «a liquidar-nos», que un exministre socialista enriquit a les portes giratòries de l’Ibex35 no contamini la vida cridant a «desinfectar» i que un borbó, Su Bajeza Real, amb un gendre corrupte exiliat a Suïssa no decreti, borbònicament i en prime-time, «a por ellos». Tecnologies de l’excepció feta govern: liquidar, desinfectar, a por ellos. Oé, oé, oé.\nLa democràcia, exactament, no sempre guanya. Se l’ha de fer guanyar. Sobretot quan la por viu de la por i la mentida viu de la mentida. I quan la dignitat sobreviu, sempre atrotinada, gràcies a la dignitat concreta, concretada en milers de gestos anònims. Consciència de fragilitat –de la democràcia–, caldrà recordar que l’excepció –sí– pot guanyar la dignitat. No seria la primera vegada i aleshores caldria tornar a començar. Però precisament per això –i contra això– estem en condicions clares de fer que la dignitat tombi l’excepció. Concretament, dijous vinent. L’aikido, com autodefensa, empra la força de l’altra per tombar-lo. Saben que és un bumerang? Doncs això. Dijous, la dignitat, lliure i dempeus, contra l’excepció.


maifemcim.cat: Camí vell de Castellbò a Sant Joan de l’Erm (1.783 m)\nCamí vell de Castellbò a Sant Joan de l’Erm (1.783 m)\nDimecres 26 d’agost de 2020\nTemps aproximat: 4 h 50 min (13,3 km)\nDesnivell: 1.020 m (acumulat)\nPrograma: Sortirem a l’hora esmentada i anirem per la A-2 fins a la sortida 520 a l’alçada de Cervera. Seguirem direcció Guissona i Ponts, on ens aturarem a fer el tallat.\nDesprés seguirem en direcció a Oliana, Coll de Nargó, Organyà i La Seu d’Urgell. Abans d’arribar a la Seu d’Urgell, agafarem un desviament a l’esquerra en direcció a Aravell i Castellbó, on aparcarem.\nItinerari: L’itinerari comença a Castellbò i ben aviat puja per gaudir d’una magnífica vista panoràmica del poble, on destaca la col·legiata de Santa Maria. A poca distància passarem per les runes del Palomar del Tema, una antiga torre d’origen medieval, que fou utilitzada per criar coloms per menjar i fer adob de qualitat.\nPassada la font del Murilló, al costat de la carretera d’Albet, el camí s’empina muntanya amunt fins arribar al poble de Turbiàs, passant per una roureda molt assolellada.\nMés amunt, el camí passa proper el dolmen de Turbiàs, que queda per sota d’una torre de telecomunicacions.\nSeguidament el camí s’endinsa en el bosc de pi roig i ja no el deixa fins arribar al final del recorregut.\nA partir del Coll de Leix, ja dins del Parc Natural de l’Alt Pirineu, el camí segueix pujant suaument, i segueix una pista forestal entre imponents arbres.\nEl tram final, de baixada, continua per un sender pel mig del bosc fins arribar al refugi guardat de la Basseta, on ens espera el dinar que ja ens haurem guanyat.\nSi volem, amb una curta caminada ens podem acostar a la moderna església de Sant Joan de l’Erm Nou, situada al mig del bosc i construïda per l’arquitecte Isidre Puig i Boada, seguidor i estudiós de Gaudí, a l’any 1959, on anualment es celebra un trobada popular el darrer diumenge d’agost.\nSi la temporada és bona, es pot acabar la jornada collint alguns bolets per sopar.\nDinarem al refugi i després ens vindrà a buscar un taxi per tornar a Castellbò on tenim els cotxes (Taxi Castellbò – 649 82 42 10)\nTemps i kilòmetres:\n00,000 Castellbò 0:00 h\n00,500 Colomar del Tema 0:10 h\n01,800 Font del Murilló 0:30 h\n04,600 Turbiàs 1:45 h\n09,600 Coll de Leix 3:15 h\n12,600 Refugi de la Basseta 4:00 h\n12,800 Sant Joan de l’Erm nou 4:15 h\n13,000 Refugi de la Basseta 4:30 h\nNota: El mateix itinerari en sentit invers es realitza en unes 3 h 30 min.\nObservacions: Aquest itinerari discorre en gran part pel que fou l’antic camí que comunicava a peu el poble de Castellbò, antiga capital medieval d’un vescomtat i refugi de càtars, amb els pobles del Pallars Sobirà. Els viatgers feien el recorregut en dos dies, a peu o a cavall, fent parada i fonda a l’antic santuari de Sant Joan de l’Erm, ara en ruïnes.\nSi es vol es pot fer el mateix que els antics viatgers fent nit al més modern refugi de la Basseta.\nEl recorregut està senyalitzat amb marques de pintura groga. El 50 % és un camí de ferradura, el 45 % pista forestal i el 5 % carretera asfaltada.\nDinarem al Refugi de la Basseta, tel.: 973 29 80 15, https://www.santjoandelerm.com/\nUbicació: 25712 Castellbò, Lleida, Espanya


Espanya va registrar el 2020 el pitjor dèficit de la UE\nEls números vermells es van situar en l’11% del PIB i el deute, del 120% PIB, va ser la quarta més gran del club comunitari\n22 de d’abril del 2021. 19:13\nEspanya es va anotar l’any passat el dèficit públic més elevat de tota la Unió Europea (UE), un exercici marcat per la pandèmia del coronavirus, al situar-lo en l’11% del seu producte interior brut (PIB), mentre que el deute va arribar al 120% del PIB, el quart percentatge més elevat del club comunitari. Segons les dades d’Eurostat, l’any passat, el dèficit i deute públics de l’eurozona i els Vint-i-set van créixer «de manera significativa» davant el 2019 a causa de les mesures adoptades per respondre a la Covid-19.\nAls 19 països que comparteixen la moneda única, el dèficit públic va passar del 0,6% el 2019 al 7,2% l’any passat, en tant que a la UE va avançar des del 0,5% fins al 6,9%. El deute públic, va passar a l’àrea de l’euro del 83,9% a finals del 2019 al 98% al concloure l’exercici passat, mentre que als Vint-i-set va progressar del 77,5% al 90,7%.\nTots els estats membres del club comunitari van registrar el 2020 dèficits públics, encapçalats per Espanya (11%), Malta (10,1%), Grècia (9,7%), Itàlia (9,5%), Bèlgica (9,4%), França i Romania (9,2% als dos països), Àustria (8,9%), Eslovènia (8,4%), Hongria (8,1%), Croàcia i Lituània (7,4%) i Polònia (7%).\nTots els socis comunitaris excepte Dinamarca (1,1%) van tenir un dèficit públic superior al 3%, xifra a partir de la qual el Pacte d’Estabilitat i Creixement el considera excessiu. En el cas d’Espanya, el Govern ja va anunciar el 29 de març que el dèficit del conjunt de les administracions públiques es va situar el 2020 en 113.172 milions d’euros, el 10,09% del PIB, xifra que multiplica gairebé per quatre la del 2019 (2,86% del PIB) i arriba al nivell més alt des de 2009 (11,06% del PIB).\nL’impacte de la Societat de Gestió d’Actius Procedents de la Reestructuració Bancària (Sareb) eleva el còmput del dèficit públic, una vegada incloses les ajudes financeres, al 10,97% del PIB. Pel que fa al deute públic, els percentatges més baixos al final de l’any passat es van detectar a Estònia (18,2%), Luxemburg (24,9%), Bulgària (25%), Txèquia (38,1%) i Suècia (39,9%).\nUn total de 14 estats membres van anotar percentatges de deute públic superiors al 60% del PIB, xifra el Pacte d’Estabilitat i Creixement considera excessiva. Les més elevades van correspondre a Grècia (205,6%), Itàlia (155,8%), Portugal (133,6%), Espanya (120%), Xipre (118,2%), França (115,7%) i Bèlgica (114,1%).\nSegons les dades publicades pel Banc d’Espanya el 31 de març, les despeses derivades de la pandèmia de la Covid-19 i la incorporació de la Sareb al còmput del sector públic van disparar el deute de les administracions públiques a un rècord d’1,35 bilions d’euros al tancament de 2020, un 120% del PIB. El deute públic espanyol va incrementar en 156.750 milions d’euros respecte al 2019, un 13,2% que va elevar la xifra total a 1.345.570 milions, la més alta de la sèrie històrica que va començar el 1995.\nEl 2020, la despesa dels governs de l’eurozona va ser equivalent al 54,1% del PIB i els ingressos, al 46,8%. Les dades de la UE van ser del 53,4% i del 46,5%, respectivament. Eurostat va assenyalar que a les dues zones la ràtio de la despesa del Govern va créixer «de manera significativa», en tant que el percentatge d’ingressos va augmentar «només lleugerament».\nDèficit públic Unió Europea


Affittacamere Benedetta Florència Itàlia - Ofertes d'hotels amb els MILLORS DESCOMPTES EN LÍNIA\nVia Solferino 10, Centre Històric, Florència, Itàlia, 50123 - Veure al mapa\nSituat en el cor de Historical Center, Affittacamere Benedetta és un lloc ideal des d'on descobrir Florència. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Els visitants d'aquest hotel, poden gaudir d'anar a les atraccions més importants de la ciutat: Parco delle Cascine, Parc Le Cascine, Cinema Fulgor.\nEl Affittacamere Benedetta, s'esforça al màxim per tal que els seus hostes es tribin còmodes. Per tal d'assolir això, l'hotel compta amb els millors serveis i instal.lacions. Les carecterístiques més important de l'hotel inclouen magatzem d'equipatge, habitació familiar, ascensor.\nL'ambient de Affittacamere Benedetta es reflexa en cada habitació. aire condicionat, calefacció, escriptori, aparell de televisió, nevera són només algunes de les comoditats a la vostra disposició. A més, l'oci que l'hotel ofereix assegurarà que tengui molt a fer durant el dia. Sigui quina sigui la seva raó per visitar Florència, el Affittacamere Benedetta és el lloc perfecte per una estimulant i emocionant escapada.\nTots els tipus de viatgers (277) Parelles (111) Viatgers en solitari (78) Famílies amb infants petits (24) Famílies amb infants grans (23) Grups (41)


L'Aemet alerta d'un temporal a l'àrea mediterrània\nLes precipitacions afectaran el litoral des de la nit de dilluns\nBarcelona - Dilluns, 09/09/2019 | Actualitzada 10/09/2019 - 07:20\nEl Servei Meteorològic de Catalunya (SMC) ha alertat de l’arribada d’un front de forts pluges que afectaran el prelitoral i litoral central de Barcelona i Girona a partir d’aquest vespre i durant tot el dia de demà, amb precipitacions que poden superar els 90 litres per metre quadrat en una hora a 100 litres en 12 hores.\nSegons les previsions meteorològiques, que han activat el nivell d’alerta roja del pla d’emergències per inundacions Inuncat de Protecció Civil, les precipitacions, que han de començar aquesta nit i s’allargaran tot dimarts, podrien complicar la mobilitat a l’àrea metropolitana de Barcelona.\nLa virulència de les tempestes ve provocada per la gota freda («DANA» en argot meteorològic) alimentada per les restes de l’huracà ‘Dorian’ que va arrasar les Bahames fa uns dies.\nEl temporal de pluja a Catalunya anirà acompanyat, a més, per fort vent i onatge demà a tot el litoral, amb ones que podran superar els 2,5 metres d’altura.\nL’SMC preveu que les pluges comencin aquest vespre i que de matinada afectin amb més intensitat el Barcelonès, el Maresme i la Selva, i una mica menys a la resta.\nPer demà dimarts, la previsió és de pluja també intensa en molts punts del litoral i prelitoral al matí, i també a partir del migdia a la Catalunya Central i a comarques de Tarragona i l’Empordà.\nTempesta o calamarsa\nLes precipitacions aniran acompanyades de tempesta i localment de calamarsa o pedra. A més, no es descarta que es produeixi algun fenomen de temps sever, sobretot de matinada i durant el migdia de demà.\nDavant d’aquest episodi, Protecció Civil de la Generalitat recomana extremar les precaucions entorn de rius i rierols perquè poden portar aigua abundant de forma sobtada i convertir-se en una zona extremadament perillosa.\nProtecció Civil també aconsella no quedar-se a prop de cursos, rius i guals i evitar travessar rieres i torrents a les zones afectades perquè, encara que sembla que porten poc cabal, es pot incrementar sobtadament.\nL’onatge es combinarà també amb un vent fort, sobretot a la façana litoral i prelitoral central, per això Protecció Civil també recomana allunyar-se d’espigons i esculleres.\nL’alerta durarà fins dimarts\nDimarts, els avisos s’amplien a tretze comunitats, amb un total de 27 províncies afectades per vent, temporal marítim, pluges o tempestes, de nou en nivell vermell a Barcelona i Girona per pluges i en nivell taronja per tempestes en aquestes mateixes províncies i a tot l’arxipèlag balear.\nHi haurà avís groc per pluges a Cantàbria, Tarragona, Biscaia, Guipúscoa i Astúries, per acumulacions de 15 litres per metre quadrat en una hora i fins a 40 litres en dotze hores, i el vent i l’onatge es mantindran en avís groc a les províncies d’Almeria, Cadis, Granada, Màlaga, Ceuta, Melilla.\nFinalment, el vent bufarà amb ratxes de fins a 90 quilòmetres per hora al Pirineu d’Osca, de 80 quilòmetres per hora en punts muntanyosos de les províncies d’Àvila, Burgos, Lleó, Palència, Segòvia, Sòria i la Rioja i de 70 quilòmetres per hora a la vall de l’Ebre a Saragossa i a Almeria.\nAixí mateix, serà significatiu el descens tèrmic dimarts, que podrà ser fins i tot «extraordinari» en zones de l’interior peninsular. També s’esperen nevades al Pirineu a partir d’entre el 2.000 i 2.200 metres.\nL’Aemet destaca que hi ha «poca incertesa» quant a l’entrada de la DANA i el seu desplaçament dimarts per l’est peninsular, però reconeix que sí que n’hi ha quant a la seva evolució durant els dies següents.\nNo obstant, l’Aemet adverteix que petits canvis en l’evolució de la DANA i amb el règim de vents en nivells baixos, podrien desplaçar els màxims de precipitació a altres zones.\nDiumenge amb tempesta\nAquest cap de setmana, els Bombers de la Generalitat han realitzat una trentena de serveis per les pluges intenses d’aquest diumenge a la tarda. El telèfon d’Emergències de la Generalitat ha rebut una vintena d’avisos per les pluges intenses. La majoria de les trucades han sigut per afectacions lleus, com arbres caiguts i petites inundacions, segons els Bombers de la Generalitat. Els avisos s’han concentrat al Maresme i al Baix Llobregat, concretament al Prat de Llobregat, Sant Just Desvern i Sant Boi de Llobregat.\nQuant a Barcelona, les precipitacions han sigut considerables en algunes zones, com la plaça de Sants, amb 62,6 mm, i en general al districte de Sants-Montjuïc, on s’han recollit 45,4 mm.\nProtecció Civil ha activat una prealerta del Pla Inuncat per avís d’observació de precipitació intensa al Maresme, el Barcelonès i el Baix Llobregat.\nPrealerta #INUNCAT a partir d’ara i fins dimarts possibilitat alta de pluges intenses al litoral i prelitoral que podin superar el llindar de 20 l/m2 en 30 minuts #ProteccioCivil\nAquest diumenge, el Servei Meteorològic de Catalunya també ha alertat de risc de tempestes durant la matinada de dilluns:\nTemes: AEMET - Agencia Estatal de Meteorologia Pluges


Xenios Cottages Lofou Xipre - Ofertes d'hotels amb els MILLORS DESCOMPTES EN LÍNIA\nAllotjaments a Lofou\nIlia Kanaourou, Lofou, Lofou, Xipre, 4716 - Veure al mapa\nMés informació sobre Xenios Cottages\nTant si es tracta d'un viatge de plaer com si és de negocis, Xenios Cottages és una elecció d'allotjament magnífica quan visiten Anoyira. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nXenios Cottages també ofereix moltes instal.lacions per enriquir la seva estada a Anoyira. Instal.lacions de barbacoa són només algunes de les comoditats que fan que Xenios Cottages sigui diferent dels altres hotels de la ciutat.\nGaudiu de les comoditats d'alta gama com ara aire condicionat, calefacció, insonorització, aparell de televisió LCD/pantalla de plasma, reproductor de DVD/CD per tal de relaxar-vos després d'un cansat dia. Jardí de l'hotel, són llocs ideals per a relaxar-se després d'un llarg dia. Amb una localització ideal i amb comoditats imbatibles, Xenios Cottages no troba competidors en cap categoria.


Interior actuarà «amb tota la fermesa» per eradicar «actituds racistes i feixistes» dels Mossos - Regió7 :: El Diari de la Catalunya Central\nBuch justifica el canvi de destí dels investigats per «una mala praxi» que «no s'ajusta a una policia democràtica»\nacn | barcelona 16.06.2020 | 09:02\nInterior actuarà «amb tota la fermesa» per eradicar «actituds racistes i feixistes» dels Mossos Regió7\nEl titular del Departament d'Interior de la Generalitat, Miquel Buch, ha afirmat aquest dilluns a la nit que la seva conselleria està esperant els resultats de la investigació judicial contra els sis agents dels Mossos d'Esquadra investigats per racisme per poder actuar "amb tota la fermesa" contra unes "actituds racistes i xenòfobes que no representen el cos". En entrevista a Catalunya Ràdio Buch ha considerat "lamentable i deplorable" que hi pugui haver agents amb aquestes actituds, si s'acaben confirmant. Aquest dilluns ha transcendit una gravació d'una suposada agressió racista de sis agents dels Mossos que va tenir lloc fa més d'un any a Sant Feliu Sasserra. Buch ha transmès les seves disculpes a la família.\nPremià, un fet que cal evitar "de totes totes"\nD'altra banda, el conseller s'ha referit als incidents de diumenge a Premià de Mar, quan un grup de veïns van apedregar un domicili que acollia menors no acompanyats acusant-los de delinquir i causar inseguretat al municipi.\nBuch ha considerat l'enfrontament un fet que cal "evitar de totes totes", i ha subratllat que "en cap cas" cal "permetre que algú es vulgui prendre la justícia per la seva mà". En aquest sentit ha recordat que en un estat de dret, el monopoli de la violència està en mans dels cossos policials.\nLes patrulles ciutadanes del diumenge han estat titllades de racistes per anar en contra del col·lectiu de menors estrangers. En aquest sentit Buch ha advertit que "s'ha de perseguir el delinqüent sigui d'on sigui" però alhora ha considerat que "s'ha de condemnar qualsevol brot de racisme".\nLa fase 3, més senzilla\nFinalment, Buch s'ha referit a la gestió de la fase 3 de la desescalada, que estarà en mans de les Comunitats Autònomes. Buch ha considerat que ara s'anirà "millor" perquè serà el Govern qui prengui les decisions sense haver de demanar permís a l'executiu estatal.\nPer exemple ha dit que "l'aposta" de la Generalitat serà "per no fer-ho tan complex" com ha estat, al seu parer, el pla de desescalada. "Hem de fer mesures senzilles d'entendre, que tothom les pugui complir i que ens ajudin en la lluita contra la covid-19", ha dit Buch, que ha assenyalat que des de fa "setmanes" el Govern insisteix en les tres claus per intentar evitar els contagis: "distància, mans, mascareta".


Cites pàgina A la Regió de - VÍDEO XAT de la vida de Cites - live corrents!\nCites pàgina A la Regió de\nL'Alcohol, la contracepció-prioritat\nParella busca un home o Un noi per a la Diversió ara, quan ens, Pere, Volen divertir-se, fer una Trucada telefònica o en parella A la recerca per a Un home o un noi Per a la diversió ara, Quan ens, Pere, volen divertir-Se, fer una trucada telefònica O d'anys a la Universitat, convidant Dolç alegries per a gent oberta.\nAmb el plaer que vaig Acceptar una persona molt activa I una Mamada, sense foreplay I de Cites.\nVull divertir-se amb l'entreteniment\nEl meu nom és Romà, Que m'agrada Universitat, I Poden jugar diferents papers, vaig Tenir el meu propi pis I cotxe, podem quedar a Casa meva o a casa Teva. Tanya bust complet, busquen un Amic de la família per Fer un parell d'amor, Les relacions amb persones d'Idees afins per augmentar la Rebaixa del seu marit, Mytishchi Lloc de trobada és. Estic buscant una feina remunerada, Em considero d'altres ofertes, M'agradaria fort moral i Física de la humiliació, vergonya I el càstig, vaig acceptar Aquest puny de merda.\nEstic buscant un patrocinador, o Vaig a venir per un Membre del Parlament.\nBonic, d'aspecte natural, subtil.\ndies, més comerç.\nVaig enviar la foto a Una subhasta real. Hola, sóc un travesti. Necessito amigues, i alguns més. Vaig deixar-los en el Món femení, en igualtat de condicions. Idealment, vull una dona per A una dona.\nNo m'interessa gais.\nEl meu nom és Galya, Sóc lesbiana, creatiu i molt Versàtil persona.\nanys, mai havia estat en Una pletòrica relació només individual.\nVull una noia que és Perfecte per a una relació Seriosa, però jo no volen Fer res de res en El futur, estic buscant una Alimentació sana per a no Fumadors noia a tenir un Nen i començar una família.\nSóc un ésser humà, tinc Anys, no tinc una relació.\nJo visc en el meu Propi apartament, jo no tinc Cap préstecs. Alçada, pes kg. Et necessito per al següent pas. Estic buscant gent interessant parlar I potser fer amics amb Idealment, m'agradaria tenir un Gay amic que puc parlar Per anar amb temps.\nAquest lloc web i els Serveis en línia estan destinats A persones de més de Anys i més.\nNúmero de registre de dades De caràcter personal operadors de Roskomnadzor.- entrat en. Comunicat públic: Aquest lloc web No és responsable de paraules, Frases, ofertes, anuncis, publicacions, articles, Opinions, comentaris i altra informació Publicada a les pàgines d'Informació d'aquest lloc web Es proporcionen només per als Seus visitants, i per ells De manera independent. Aquest lloc web no no Anuncien res il·legal o contrària A les lleis de la Federació russa.\nшарњи Дар сомона Знакомств аз\nl'amistat en línia solitari ganes de conèixer-te lliure de Cites relació free video xat sense necessitat de registre la ruleta de xat anys xat de vídeo Chatroulette xat de vídeo amb les nenes Chatroulette comunicació vídeo xat de cites xat ruleta de xat de vídeo


Perafort instal·la un sistema per evitar el xoc d’aus a les pistes de pàdel | Diari de Tarragona\nAmb aquestes pistes que encara no han estat inaugurades oficialment, s’incrementa el nombre d’equipaments esportius del municipi\n05/11/2019 13:29 | Actualizado a 06/11/2019 12:36\nFOTO: Gestión 4\nMolts dels equipaments construïts amb vidre, com les pistes de pàdel, les pantalles acústiques o els edificis amb grans portes o finestres, s’han convertit en un risc per a les aus que, en no veure el vidre, hi xoquen i poden arribar a morir del cop. Conscients d’aquest fet, des de l’Ajuntament de Perafort i Puigdelfí, s’ha volgut resoldre aquest problema en el moment de la posada en marxa de les seves noves pistes de pàdel.\nPer fer-ho, el consistori perafortí s’ha posat en contacte amb ornitòlegs experts així com amb la Federació Catalana de Pàdel i altres ajuntaments i clubs esportius, per tal de recollir les seves experiències entorn d’aquesta problemàtica. Després d’haver copsat les millors experiències, s’ha optat per instal·lar un sis\nEl sistema emprat ha consistit en col·locar punts de vinil glacejat en aquests vidres. Aquests punts, a vista d’ocell, converteixen en opaques les zones de risc i per tant, eviten el xoc de les aus. D’altra banda, el vinil glacejat no resta llum als jugadors per la qual cosa, no suposen cap obstacle ni impediment visual per a les persones que fan ús de les pistes.\nAmb aquesta mesura, el municipi vol contribuir a la preservació del medi ambient i de les seves espècies. De fet, aquesta no és la primera acció que es duu a terme a Perafort i Puigdelfí per vetllar per les aus que habiten al territori. En aquest sentit, el municipi és conegut també per tenir-hi instal·lades caixes niu amb les que es busca promoure la presència i reproducció d’aus com les òlibes, que han estat declarades espècie protegida a Catalunya i que són un bon aliat per als pagesos, ja que poden arribar a menjar un miler de rosegadors a l’any, funcionant per tant, com una mena de raticides naturals.


Amb motiu del Dia d’Europa, que es va celebrar el passat 9 de maig, l’Oficina del Parlament Europeu a Barcelona i la plataforma Filmin, que compta amb el suport d'Europa Creativa MEDIA, ofereixen un canal amb les pel·lícules guardonades amb el Premi LUX, que es poden veure de l'1 al 31 de maig. Qui no tingui subscripció pot demanar algun dels 500 codis gratuïts disponibles per accedir-hi.\nDe l’1 al 31 de maig es poden veure a Filmin, deu de les tretze pel·lícules guanyadores del premi LUX de cinema del Parlament Europeu, la gran majoria de les quals compta amb el suport d'Europa Creativa MEDIA:\nLes persones subscrites a Filmin tenen accés al canal Premi LUX. Per a qui no ho estigui, l’Oficina del Parlament Europeu a Barcelona posa a disposició 500 codis, que donen accés a aquest canal específic entre l’1 i el 31 de maig.\nPas 2: Crea compte a Filmin i identifica't (log in): www.filmin.es.\nLa Filmoteca de Catalunya acull al mes de maig la projecció gratuïta de les pel·lícules finalistes del Premi del Públic LUX 2022 del Parlament Europeu. Els dies 5, 12, i 19 de maig, a les 20:00 hores a la sala Chomón es projectaran ‘Quo Vadis, Aida?’, ‘Great Freedom (Grosse Freiheit)’ i ‘Flee’. Entrada gratuïta amb reserva prèvia.\nEl canal amb les pel·lícules guardonades amb el Premi LUX es pot veure a Filmin de l'1 al 31 de maig


Més de 16.600 persones visiten els dos refugis antiaeris municipals de València\nObrin de dimarts a dissabte i poden visitar-se gratuïtament en grups de fins a 25 persones.\nEs tracta dels situats sota el pati central de l’edifici consistorial i al carrer Serrans de la ciutat.\nMés de 16.600 persones visiten els dos refugis antiaeris municipals de València AYUNTAMIENTO DE VALÈNCIA\nMés de 16.600 persones han visitat els dos refugis antiaeris municipals de la Guerra Civil a València des de la seua reobertura. El refugi situat en l'edifici consistorial, construït en 1938, ha rebut 14.145 visitants des que es va reobrir a l'abril de 2017, mentre que per que se situa en el carrer Serrans, alçat en 1937, han passat 2.478 persones des que es va reinaugurar el passat mes d'abril.\nAixí ho ha donat a conèixer aquest divendres l'Ajuntament en un comunicat en el qual ha recordat que tots dos refugis obrin de dimarts a dissabte i poden visitar-se en grups de fins a 25 persones. L'entrada és gratuïta i és necessari concertar cita prèvia.\nLa restauració dels dos refugis de la Guerra Civil va començar en 2016. El primer que es va obrir al públic, a l'abril de l'any passat, va ser el que es troba sota el pati central de l'edifici consistorial. En 2017 va rebre 8.515 visites i en el que portem d'any porta unes 5.630.\nEs tracta d'un refugi de tipus escolar que va ser construït en 1938 i que tenia capacitat per a 700 xiquets i xiquetes. Es va modificar parcialment en la dècada dels 50 i en la dècada dels 60 es va utilitzar com a magatzem de documents.\nAl llarg del segle va anar caient en desús fins que, fa dos anys, l'Ajuntament va emprendre el projecte "per a la seua posada en valor com a llegat patrimonial de la memòria històrica de la Guerra Civil de la ciutat de València", en paraules de la regidora de Patrimoni i Recursos Culturals, Glòria Tello.\n“Demanda ciutadana de fa molts anys”\nPel búnquer del carrer Serrans han passat 2.478 persones des que va obrir les seues portes el passat mes d'abril. Després de la guerra, i fins a 1953, va ser utilitzat com a magatzem i tenda de plàtans. Posteriorment l'Ajuntament el va cedir a la falla Santa Creu, que el va convertir en casal, però en 2000 va ser abandonat per problemes de goteres.\nLa primera fase de recuperació del refugi va consistir en la neteja i impermeabilització del sostre per a esmenar les filtracions d'aigua i seguidament es va realitzar un estudi arqueològic per a escometre la fase final del projecte.\nL’edil ha recordat que "els edificis inclouen una musealització en panells perquè els visitants aprecien les instal·lacions i recorden quina va ser la seua comesa" i ha puntualitzat que "es tractava d’una demanda ciutadana de fa molts anys i per a nosaltres era molt important dur-la a terme".\nEl pla de rehabilitació dels refugis antiaeris forma part d'una sèrie d'accions per a la reparació de la memòria històrica, entre les quals s'inclouen el canvi dels noms de carrers i la retirada d'honors, distincions i símbols que incomplien la Llei de Memòria Històrica o la recuperació de les restes mortals de Teófilo Alcorisa.


La Guàrdia Urbana imposa 134 denúncies per mal ús de contenidors i papereres\nLa campanya, realitzada els mesos de setembre i octubre, ha servit per controlar 208 punts negres de neteja\nLes sancions per ús indegut de contenidors i papereres i abocament de brossa al terra van de 100 a 750 euros\nLa Guàrdia Urbana ha imposat un total de 134 denúncies per mal ús de contenidors i papereres durant la campanya de control de punts negres de neteja que ha dut a terme durant els mesos de setembre i octubre. L’objectiu és frenar les actituds incíviques relacionades amb la neteja i la recollida de residus, una de les principals preocupacions de la ciutadania.\nLes denúncies s’han interposat per ús indegut i abocament de brossa fora dels contenidors de recollida de deixalles i de les papereres, que suposen una infracció prevista a l’article 92 de l’Ordenança municipal del civisme i la convivència, amb sancions de 100 a 750 euros.\nDurant la campanya s’han controlat, en diferents dies i franges horàries, 208 punts de contenidors i papereres ubicats arreu de la ciutat on s’havien detectat més problemes de neteja, en una tasca intensiva de vigilància, control i denúncia de les accions infractores realitzada per agents de paisà de les unitats de Proximitat i de Suport i Informació de la Guàrdia Urbana.\nDe les 134 denúncies realitzades, la majoria s’han fet als barris de la zona nord: 44 al Districte II (Collblanc-la Torrassa), 32 al Districte IV (la Florida-les Planes) i 32 al Districte V (Pubilla Cases-Can Serra), i en carrers amb més activitat comercial, ja que un gran nombre de conductes infractores prové d’establiments, especialment basars i locals d’alimentació, que aboquen de forma incontrolada els residus que genera la seva activitat.\nL’acció sancionadora ha tingut un efecte positiu en l’evolució de l’estat dels punts controlats en situació més anòmala, és a dir, els que necessitaven una ràpida actuació del servei de neteja per acumulació de brutícia descontrolada. A l’iniciar la campanya, aquests contenidors i papereres en pitjors condicions representaven el 5,46 per cent dels punts de control, i a la finalització, el 2,11 per cent.\nLa Guàrdia Urbana preveu dur a terme els mesos vinents una altra campanya de control de punts negres de neteja, tendent a la correcció de les accions infractores relacionades amb la brutícia dels carrers i els abocaments incontrolats en contenidors i papereres.


Paiporta rep la visita d'alumnat internacional de cinc països | Valencia Extra\nPaiporta rep la visita d'alumnat internacional de cinc països\n12/11/2019 - València Extra\nEspanya, noruega, Turquia, Itàlia, Alemanya i Portugal són els sis països que treballaran durant els pròxims dos anys en el projecte sobre ecologia ‘Creating Eco-Friendly Citizens’.\nL’objectiu d’aquesta iniciativa, en què participa l’IES Andreu Alfaro de Paiporta, és conscienciar sobre la problemàtica del canvi climàtic i educar ciutadans i ciutadanes responsables amb el Medi Ambient, a més de treballar la convivència, l’aprenentatge cultural i el lingüístic.\nUna vintena de xiquets i xiquetes d’aquests països compartiran al llarg de tota aquesta setmana moments i activitats, treballant i col·laborant sobre la idea de preservar el nostre entorn, combatre el canvi climàtic i avançar cap a una alimentació i una agricultura més sostenible.\nAquest matí els i les estudiants han pogut visitar alguns dels llocs més representatius de Paiporta. La primera visita ha sigut al Museu de la Rajoleria, on acompanyats pel regidor d’Educació, Alejandro Sánchez, i una tècnica del Museu han pogut descobrir com es feien i produïen les rajoles i teules a Paiporta o conéixer com era la vida quotidiana de la població paiportina a les dècades passades.\n“És una satisfacció rebre visites com aquesta perquè d’una banda donem a conéixer el nostre poble, els nostres costums, tradicions i llocs emblemàtics fora de les nostres fronteres i d’altra l’alumnat dels nostres centres educatius incorpora en el desenvolupament del seu currículum acadèmic i formatiu una sèrie de valors com és en aquest cas l’ecologisme i la protecció del Medi Ambient, amb una visió molt més ampla i que engloba als països del nostre entorn”, ha expressat el regidor d’Educació.\nPosteriorment han visitat la casa consistorial i el saló de plens, on l’alcaldessa de Paiporta, Isabel Martín, els ha donat la benvinguda acompanyada per alguns dels membres de la corporació municipal. “És un honor i un plaer rebre l’alumnat de sis països en un projecte com aquest, en què la gent jove pren consciència i agafa la paraula per a construir un món més sostenible i per a frenar el canvi climàtic”, ha explicat Martín.\nL’alcaldessa ha afegit que “emociona veure a la ciutadania més jove empoderada i compromesa amb el major problema que tenim hui en dia, la crisi climàtica. Espere que tinguen una estada agradable a Paiporta. La seua presència no només ens ajuda a construir ponts i trencar murs, aquest projecte també contribuirà a fer que, junt amb ells, puguem avançar per resoldre i posar fre a la situació que els joves s’han trobat”.\nPrèviament, ahir visitaven el Centre d’Investigació de Cajamar, on feien una activitat sobre l’horta i l’agricultura sostenible. També donaren un passeig per l’horta per conéixer els cultius que creixen al voltat de l’Andreu Alfaro, com cebes o tarongers.\nPer a aquesta vesprada, a més de moments d’esplai i convivència, està previst una sessió de presentació de cadascú dels centres educatius participants, així com un intercanvi de les problemàtiques relacionades amb el clima que pateixen els seus països.\nAbans de partir cap als seus països també s’acostaran a València per a veure el llit del riu Túria i aprendre sobre una alternativa urbanística sostenible front a un problema mediambiental. Al llarg dels dos cursos que dura el projecte l’alumnat de l’IES Andreu Alfaro que participa en el projecte realitzarà mobilitats als països participants, acompanyats del professorat organitzador. La pròxima trobada serà al mes de març, en un dels països participants encara per determinar.\nPaiporta estrena un nou sistema de recollida de mobles i trastos per zones\nEl nou contracte de recollida de fem de Paiporta doblarà la capacitat dels contenidors i introduirà la fracció orgànica\nEl Consell de Salut de Paiporta avalua les actuacions relacionades amb la pandèmia del coronavirus Covid-19\ndisset − onze =\nEl Consell Agrari Municipal inicia la campanya anual de desratització d'horta i marjal


El Festival de Cinema de la Terra Alta premia 'What is love'\nMultitud de persones al Festival de Cinema de la Terra Alta, amb 'foodtrucks', barra de bar i música en directe a la zona esportiva de Bot. | ACN\nEl Festival de Cinema de la Terra Alta premia 'What is love', de Paco Caballero\nEl certamen té lloc en diferents escenaris de Bot i implica a tota la comarca\nRedacció diumenge, 11 d’agost 2019 - 08:42h\nBot ha estat per uns dies la capital del cinema de l’Ebre amb el festival In-FCTA. La tercera edició del Festival de Cinema de la Terra Alta ha premiat el curtmetratge 'What is love' de Paco Caballero, una cinta seleccionada al festival de Màlaga i que rep a Bot el seu primer guardó. Actors com Jorge Sanz, Jordi Díaz i Juli Fàbregas han estat jurat d’aquest certamen que va arrencar ara fa tres anys amb pocs recursos i ha sabut créixer amb força.\nBon exemple n’és el concurs de curtmetratges professionals, amb més de 300 títols participants. Aquest dissabte a la nit s’ha celebrat la gala de cloenda després d’una setmana intensa de projeccions, presentacions audiovisuals i col·loquis sobre cinema. L’actor Ivan Massagué, enamorat de la comarca, on hi té un maset, és el director d’aquest festival. La iniciativa, que ha tingut lloc del 4 al 10 d’agost, es desenvolupa en diferents escenaris de Bot i implica a tota la comarca.\nIvan Massagué, l'impulsor\n«A la tercera va la vençuda, tot va començar com una agenda d’estiu, amb cinema a la fresca al frontó, després vam proposar que la gent presentés curts de la Terra Alta, l’ambient ha anat a més i enguany hem arribat a visionar 350 curts professionals, inclosa una pel·lícula que protagonitzo, 'El año de la plaga'», afirma Massagué.\n«Hi ha hagut molta ambició en la programació i estem morts d’èxit; està funcionant, ho estem fent bé», afegeix. Acaben de posar punt i final al certamen, però ja rumien en la pròxima edició. «Es va inflant i no sé cap a on va, jo guardo a la butxaca tots els suggeriments que se’m fan, vull que es consolidi, orientant-lo com a festival de cinema nacional», apunta l’actor català. Els membres del jurat han estat Jorge Sanz, Mireia Aixalà, Jordi Díaz i Juli Fàbregas —els dos darrers també s’han prestat a fer de presentadors—, tots ells presents a la clausura d'aquest dissabte a la nit.\nBot i la Terra Alta, bolcats en el festival\nL’acte de cloenda ha congregat un nombrós públic al recinte a l’aire lliure habilitat a la zona esportiva de Bot, amb 'foodtrucks' i música en directe en un ambient molt familiar, constatant que es tracta d'una iniciativa en la qual el poble s'hi bolca. A Bot són 600 habitants i a la comarca en sumen 10.000. També s’han lliurat guardons a la trentena de curts amateurs fets per veïns del territori, a fi de mantenir l’esperit que va motivar la convocatòria del certamen.\nAixí, en la categoria amateur, s’ha premiat com a millor curtmetratge ‘Tres d’abans’, d’Amparo Amaro, Clàudia Vidal i Montse Barrobés. En segon lloc ha quedat ‘A mi mateix’, de Núria Sabaté, i en tercer, ‘Còsmic’, de Carme Martínez. També s’han reconegut més títols: ‘Els detectius Catalano i Fontanet: la Sirena de Secà’ —com a millor guió—, ‘La Serena’ —millor direcció—, Xavi España Garcia a ‘La vida de l’Hugo’ —millor actor—, Encarna Caldú a ‘Estimo el poble’ —millor actriu— i ‘El safrà d’Orta’ —premi Terra Alta. També el públic ha pogut triar el seu favorit —'A mi mateix', el guanyador.\n🔥 ALERTA: Crema un vehicle i diversos garrofers en un petit incendi a l'Ebre\n🔴A presó un professor d'equitació per violar 3 alumnes menors d'edat a l'Ebre\ncinema festivals Terra Alta


Un prototip de bus elèctric, en proves a Barcelona | betevé\nEl vehicle s'acosta al disseny del tramvia, tant a l'exterior com a l'interior\nRedacció | dijous, 31 de gener del 2019, a les 23.02\nTMB posa a prova un altre prototip de bus 100 % elèctric i d’emissió zero. El vehicle, anomenat Aptis, té capacitat per a 100 passatgers i fa 12 metres de llargada per 2,55 d’amplada. El disseny fusiona aspectes del bus amb d’altres del tramvia, tant a l’interior com a l’exterior: finestres i portes amples, terra anivellat amb les parades i seients més separats. Segons l’empresa que l’ha concebut, Alstom, es preveu que tingui una vida útil de 20 anys.\nA més de garantir-ne l’accessibilitat als passatgers, el model està pensat per facilitar les maniobres. Les rodes se situen als extrems de la carrosseria i totes quatre són direccionals. D’aquesta manera, a l’hora de fer gir s’ocupa menys espai. Aquest disseny també fa més senzill acostar-se a les parades i reincorporar-se al trànsit.\nEn circulació sense passatgers\nEl vehicle ha circulat per Barcelona durant dos dies pels entorns de la plaça d’Espanya i Montjuïc. Per verificar-ne l’adequació, ha seguit sense passatge el recorregut de diverses línies. La prova al carrer s’ha fet després que el nou bus elèctric hagi superat les anàlisis fetes al centre operatiu de l’empresa.\nTMB busca vehicles elèctrics amb prestacions i costos comparables als busos convencionals. Si supera el test, la incorporació de l’Aptis podria ampliar la flota de vehicles elèctrics de l’empresa. Actualment n’hi ha nou, set d’articulats i dos d’estàndard però, segons la companyia, l’objectiu és comprar-ne més. Es vol aconseguir que hi hagi línies en què només circulin busos elèctrics. Segons les previsions, la primera serà l’H16.\nL’empresa que ha fabricat el prototip, Alstom, és la mateixa que ha fabricat els combois de metro de la ciutat. De moment, ha cedit el nou model a TMB, en espera que l’empresa de transports n’avaluï la idoneïtat.


ABISUM - Inversions\nInvertim en projectes\navui, per crear un\nfutur millor per demà\nAbisum porta a terme inversions en tres grans àrees:\n• Inversions empresarials\n• Inversions financeres i\n• Inversions immobiliàries.\nL’activitat prioritària per a Abisum ha estat i és la Inversió Empresarial.\nCom Business Angels (BA), recolzem projectes de Start-ups innovadores, de tots els sectors, però amb una especial interès en els del sector tecnològic, i amb alt potencial de creixement.\nEns interessa dinamitzar el mercat, i posar el nostre capital i el nostre coneixement a disposició dels emprenedors més innovadors, per tal que puguin posar en marxa i accelerar els seus projectes amb la solidesa, confiança i credibilitat que requereixen.\nApostem per projectes d'enginyeria (aigües, energia, smart-cities), de biotecnologia, plataformes tecnològiques i informàtiques, etc.\nAlgunes de les inversions realitzades fins al present es concreten en:\n• OPTICITS: Empresa spin-off creada en 2010 a l'IQS (Universitat Ramon Llull), per el desenvolupament d'eines tecnològiques i nous serveis per gestionar la resiliència urbana, entesa com una nova forma de pensar en els sistemes urbans i en les pertorbacions produïdes a les ciutats.\n• HYDROKEMOS: Empresa de R+D, spin-off creada en el 2010 en l'IQS (Universitat Ramón Llull), en l'actualitat està desenvolupant en fase de planta pilot un procés d'eliminació de nitrats dissolts en aigua per conversió quantitativa a nitrogen gas, sanitària i mediambientalment innocu, mitjançant un procés d'electrodesnitrificacion.\n• INVEREADY: Grup financer especialitzat en l'assessoria i la inversió en empreses de base tecnològica.\n• FARADAY: Empresa dedicada a la inversió i potenciació d'iniciatives empresarials, ajudant a emprenedors i inversors a enfocar correctament els projectes, incrementant així les seves possibilitats d'èxit.\nAbisum inverteix també en el mercat financer.\nAquestes operacions en el mercat financer les portem a terme buscant l’equilibri més adient entre rendibilitat i risc.\nUna part dels actius i inversions d’Abisum provenen del mercat immobiliari.\nAbisum, per tant, també inverteix en diferents tipus de patrimoni immobiliari, com ara oficines, naus i habitatges.


Un Nadal responsable i sostenible - Bio Eco Actual\nHome El + nou Un Nadal responsable i sostenible\nUn Nadal responsable i sostenible\nEl mes de desembre ja és aquí i, amb ell, els carrers comencen a omplir-se de llums i decoracions que ens anuncien l’arribada del Nadal. Una de les dates més esperades de l’any en què predomina la il·lusió i la innocència dels més petits.\nNo obstant això, en els últims anys, el Nadal s’ha vist embolicada en una febre consumista de tal calibre que fins i tot el gest altruista de regalar s’ha convertit en tota una obligació social. Ja no només no ens preocupem per la necessitat real dels productes que comprem, sinó que a més, ens veiem en el compromís d’haver de regalar fins i tot a persones a les que en realitat no ens ve de gust.\nEn aquest sentit, hauríem de reflexionar sobre la fi real d’aquestes festes, ja que la felicitat que les envolta no prové dels banquets o grans regals, sinó dels moments de reunió que vam compartir amb la nostra família i amics.\nSi el que realment volem és recuperar l’essència del Nadal cal posar-hi remei\nEl primer que hem de fer és una bona planificació de les compres. Estudiar i preparar el nostre “pla estratègic Nadalenc” pot fer-nos estalviar importants quantitats de diners. No ens oblidem que a mesura que s’acosten les festes, més solen elevar-se els preus.\nPel que fa a la decoració, és preferible optar per arbres de Nadal i ornaments sostenibles. Elaborar les teves pròpies decoracions reciclant les d’anys anteriors pot ser una bona manera de donar-li un aire nou a la teva llar. Això no obstant, si el que realment et preocupa és la despesa energètica, evita deixar-te els llums encesos a la nit i escull aquelles de menor consum.\nPel que fa a l’alimentació, fuig dels grans banquets i busca plats més econòmics i saludables. Si a més vols estalviar, anticipa les compres i congela els aliments peribles.\nFinalment, i abans de triar els regals, fes una llista i assegura’t que només inclous a les persones que veritablement t’importen. A la botiga, intenta comprar productes de proximitat, amb el menor embolcall possible, i joguines didàctics que estimulin la creativitat. No oblidis que el millor regal no sempre és el més car, sinó el més especial.\nA Jabones Beltrán són molt conscients de la dificultat que suposa trobar aquest tipus de regals, per això aquest any t’ofereixen un parell d’idees originals i pràctiques, alhora que saludables.\nEl pack Essabó Ecològic està compost per tres sabons cosmètics d’alta gamma, amb certificació ecològica Bio.Inspecta – BioVidaSana en la seva màxima categoria. Amazones, Mediterrani i Sàhara són sabons de bany, fabricats artesanalment en fred, que netegen i cuiden les pells més sensibles. A més de les seves elaborades fórmules a base d’oli de coco i oliva de cultiu ecològic, cada sabó combina diferents olis essencials, extractes i olis bio d’alt valor cosmètic. Un plaer per als sentits.\nEl pack bioBel Nadons està pensat per a aquelles famílies que esperen la imminent arribada d’un nadó i que busquen productes 100% d’origen vegetal, vegans, ecològics i amb certificació ecològica. El pack està compost per sabó bioBel Bebès, específic per a la cura de la roba dels més petits de la casa; un blanquejador a base de percarbonat de sodi, que a més de potenciar la lluminositat de la roba, serveix com a pretractament per a les taques més difícils; llevataques en esprai per a les taques més localitzades; i finalment, una pastilla de coco indispensable per acabar amb les taques de les peces més delicades. A més, tots ells estan avalats per la certificadora francesa Ecocert.\nMés informació a www.essabo.com i a www.jabonesbeltran.com


El temporal a Catalunya talla diversos trams ferroviaris i provoca retards generalitzats\nPublicat 23/10/2019 10:31:24 +02:00CET\nUn tren ha atropellat una persona durant la tempesta a l'Hospitalet de Llobregat\nEl fort temporal que s'est produint a Catalunya ha provocat talls a diversos trams de la xarxa ferroviria, cosa que ha causat interrupcions del servei i retards importants a la rodalia de Barcelona.\nAixí, segons dades de Renfe actualitzades a les 09.30 hores d'aquest dimecres, la circulació est interrompuda entre Bell-lloc i Mollerussa (Lleida) per acumulació d'aigua a les vies, cosa que afecta els trens de l'R12, i s'ha habilitat un servei alternatiu per carretera.\nDes d'aquest dimarts a la nit continua interromput el servei entre l'Hospitalet de l'Infant i Salou (Tarragona), cosa que causa afectacions en els trens de l'R16 i serveis de llarga distncia del Corredor Mediterrani.\nS'ha establert un servei alternatiu per als viatgers de la línia R16 de Rodalies, mentre que el servei de llarga distncia est susps i els viatgers tenen la possibilitat de canviar el seu bitllet per un altre o bé reemborsar-lo.\nEn els trams Lleida-Tarragona/Lleida-Sant Vicen de Calders, no hi ha servei de trens en les línies R13 i R14 per "danys importants causats a la via", i entre Vinaixa (Lleida) i Riu Milans (Tarragona) ha descarrilat una locomotora de l'empresa Captrain.\nEn el tram tarragoní de Mar-Guiamets-Móra la Nova, els trens de l'R15 inicien el seu recorregut a Reus, i en el tram Ribes-La Molina de l'R3 la caiguda d'un arbre sobre la catenria impedeix la circulació, per la qual cosa hi ha servei alternatiu entre Ribes de Fresser i La Molina (Girona).\nEn la línia R1, el tram entre Calella i Maanet es troba sense servei per la presncia d'una xapa metllica sobre la catenria a causa dels forts vents, així que els trens d'aquesta línia inicien o finalitzen el seu servei a Calella i hi ha servei alternatiu per carretera entre Arenys i Maanet.\nEn el tram entre Vilassar i Mataró de l'R1 se circula en via única a causa del fort onatge, i a l'estació de l'Hospitalet de Llobregat (R1,R3 i R4) les autoritats judicials han retirat a les 08.45 hores el cos de la persona atropellada i s'est recuperant la circulació per les vies habituals.\nFinalment, entre Perpiny i Figueres-Vilafant (Girona), els serveis internacionals no circulen per inundacions a Perpiny, de manera que es presta servei fins a Figueres per als viatgers de Figueres i Girona, i la resta de serveis d'alta velocitat s'operen amb normalitat.


ABECEDARI SOLIDARI - Coordinadora d'ONGD i altres Moviments Solidaris de Lleida\nInici / Recurs sac solidari / ABECEDARI SOLIDARI\nTemàtica: Drets laborals, Cooperació Internacional, Igualtat de gènere, Drets humans, Pau i no-violència, Objectius de desenvolupament del mil•lenni, Persones refugiades\nNivell educatiu: Tercer cicle de primària, Primer cicle de secundària\nFormats i mides diccionari online amb fitxes d'activitats descarregables\nEntitat Sindicalistes Solidaris\nEmail entitat sindicalistes@sindicalistessolidaris.org\nl’ABECEDARI DE LA SOLIDARITAT fa un recorregut per alguns dels conceptes més rellevants de l’univers solidari amb la intenció de sumar i apropar els més joves al món de la solidaritat i la cooperació.\nSindicalistes, amb els texts de la pedagoga Virgínia Martínez i la Núria Pelay, acompanyats de les inspirades il·lustracions de Namibia Coronado, proposa un viatge per paraules/valors que volen integrar-se en la nostra vida quotidiana. Aquesta Web i aquest llibre ens xiuxiuegen a cau d’orella conceptes que no podem permetre que restin oblidats en un calaix perdut i que ara més que mai són necessaris de recordar a diari.\nLa Web proposa una sèrie d’activitats a les Escoles i Instituts perquè les noves generacions incorporin aquests valors que la inèrcia dels temps, amb la seva suposada inevitabilitat, intenta oblidar.\nUn altre món no només és possible sinó que és absolutament necessari.\nEn aquest enllaç podeu descarregar el llibre\nWeb de l’Abecedari de la solidaritat


The Lahe Hotels Mwanza Tanzània - Ofertes d'hotels amb els MILLORS DESCOMPTES EN LÍNIA Fer un comentari al lloc web\nIbanda, Ilemela mwanza, Mwanza, Mwanza, Tanzània\nbasat en 14 comentaris "Location was Perfect. You could see victoria lake from the h..."\nGermany Veure totes les 84 fotos\nSobre The Lahe Hotels\nSi el que està buscant és per un hotel ben situat a Mwanza, no busqui més enllà de The Lahe Hotels. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. The Lahe Hotels també ofereix moltes instal.lacions per enriquir la seva estada a Mwanza. Els clients de l'hotel poden gaudir de Wi-Fi gratuït en totes les habitacions, recepció 24 hores, instal.lacions per a minusvàl.lids, magatzem d'equipatge, servei d'habitacions. Gaudiu de les comoditats d'alta gama com ara servei de despertador, escriptori, balcó/terrassa, telèfon, ventilador per tal de relaxar-vos després d'un cansat dia. Buceig, pesca, parc infantil, jardí, esports d'aigua (no motoritzats) de l'hotel, són llocs ideals per a relaxar-se després d'un llarg dia. Descobreixi una encantadora mescla de servei profesional i ampla gama de característiques a The Lahe Hotels.\nCal que informeu el The Lahe Hotels de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació.\nAllotjaments a Mwanza Regió\nAllotjaments a Mwanza


Apartment Sonnenappartements Bad Hofgastein Àustria - Ofertes d'hotels amb els MILLORS DESCOMPTES EN LÍNIA\n-, Bad Hofgastein Centre, Bad Hofgastein, Àustria, 5630 - Veure al mapa\nAl visitar Bad Hofgastein, vosté es sentirà com a casa a Apartment Fewo Erlinghagen Top Bad Hofgastein, què li ofereix un allotjament de qualitat i un gran servei. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nLes instal.lacions i els serveis que proveeix Apartment Fewo Erlinghagen Top Bad Hofgastein asseguren una estada plaentera als seus clients. Aquest hotel ofereix nombroses instal.lacions en el lloc per satisfer el més exigent dels clients.\nTotes les instal.lacions per als clients, ofereixen comoditats destinades a assegurar tot el comfort possible. L'hotel ofereix meravelloses instal.lacions d'oci com sauna, equitació que faran de la vostra estada una experiència inoblidable. Apartment Fewo Erlinghagen Top Bad Hofgastein és un lloc ideal d'estada pels viatgers que busquin encant, comfort i facilitat a Bad Hofgastein.\nCal que informeu el Apartment Sonnenappartements de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació. Cal abonar l’import total de la reserva abans de l’arribada. Interhome t'enviarà una confirmació amb tota la informació del pagament. Un cop hagin rebut el pagament, t'enviaran un e-mail amb les dades de l’establiment, com ara l’adreça i el lloc on has de recollir les claus. En arribar, cal abonar un dipòsit de 200 EUR per si hi ha desperfectes. Aquest dipòsit es reemborsarà el dia de sortida en funció de l'estat de l'allotjament.